दिल्ली जो कि कभी दिलवालों का शहर कहलाया जाता था आज कहीं न कहीं मुंबई कि तरह पैसेवालों का शहर बनता जा रहा है. एक तरफ जहां दिल्ली की संस्कृति नष्ट हो रही है, वहीं दूसरी तरफ पैसे की हाए - तौबा मच रही है. ज़ाहिर सी बात है की जब लड्डू गिनती के होंगे तो खाने वालों में लड़ाई होना संभव है. पर एक तरफ ऐसे समाज का तबका है जिसे या तो पारिवारिक सम्पनता से जीवन में तरक्की मिली है या ऐसा जो कि निरंतर प्रयास से जीवन में उठ रहा है. अब बच जाते हैं दो तबके, एक, जिन्हें न ही तो पारिवारिक और न ही सरकार से कोई सहायता मिलती है और दूसरे वह जो कि शहरों के निर्माण के लिए गाँवों से शहर में आ कर बसते हैं.